ACTUALITATEA GENIALULUI MIHAI EMINESCU 


La 15 ianuarie, în fiecare an românii de pretutindeni sărbătoresc 
ziua de naştere a genialului Mihai Eminescu. După 162 de ani sunt încă 
multe adevăruri ascunse privind preocupările şi toate scrierile lui Mihai 
Eminescu, dar mai ales cu referire la asasinarea lui şi la identitatea 
ucigaşilor şi a complicilor acestora. Adevărul nu va mai umbla multă 
vreme cu capul spart ! 

Mihai Eminescu a fost şi va rămâne peste veacuri nu numai Poetul 
Nepereche, un mare istoric, dramaturg şi fizician, dar şi un ziarist 
extrem de apreciat. Din numeroasele sale articole pe teme politice am 
selectat câteva fragmente edificatoare pentru vremea lui Eminescu şi 
pentru „epoca neagră” post-decembristă: 

- „Istoria îşi are logica ei proprie: nici un neam nu e condamnat de 
a suporta, în veci, un regim vitreg, corupt şi mincinos. Ne temem că 
aproape e ziua în care simţul conservării fizice, revoltat de maltratările 
administrative şi fiscale şi de exploatarea excesivă din partea 
străinilor, va preface poporul nostru într-o unealtă lesne de mînuit în 
contra chiar a existenţei statului.” (ziarul „Timpul” din 5 decembrie 
1882). 

„Greşealele în politică sunt crime; căci în urma lor suferă 
milioane de oameni nevinovaţi, se-mpiedică dezvoltarea unei ţări 
întregi şi se-mpiedică, pentru zeci de ani înainte, viitorul ei.” (ziarul 
„Timpul” din 13 februarie 1882). 

- „Sentimentul istoric al naturii intrinseci a statului sau o mână de 
fier, din nefericire, lipsesc; aşa încât, departe de-a vedea existenţa 
statului asigurată prin cârma puternică şi prevăzătoare a tot ce poate 
produce naţia mai viguros, mai onest şi mai inteligent, suntem, din 
contră, avizaţi de-a aştepta siguranţa acestei existenţe de la mila 
sorții, de la pomana împrejurărilor externe care să postuleze fiinţa 
statului român ca pe un fel de necesitate internaţională.” (ziarul 
„Timpul” din 31 august 1878). 

-„Elemente străine, îmbătrinite şi sterpe, s-au amestecat în 
poporul nostru şi joacă comedia patriotismului şi a naţionalismului. 
Neavând tradiţii, patrie hotărâtă ori naţionalitate hotărâtă, au pus 
totuşi, mâna pe statul român. Conştiinţa că ele sunt deosebite de 
neamul românesc nu le-a dispărut încă - ele se privesc ca o oaste 
biruitoare într-o ţară vrăjmaşe. De-aceea nu-i de mirare că întreaga 


noastră dezvoltare mai nouă, n-a avut în vedere conservarea 
naţionalităţii, ci realizarea unei serii de idei liberale şi egalitare 
cosmopolite.” (ziarul „Timpul” din 14 noiembrie 1880). 

„Străini superpuşi fără nici un cuvânt naţiei româneşti, o 
exploatează cu neomenie, ca orice străin fără păs de ţară şi popor.” 
(ziarul „Timpul” din 9 august 1881). 

- „Acest spectacol al exclusivei stăpiniri a unei rase şi decăzute şi 
abia imigrate asupra unui popor istoric şi autohton e o adevărată 
anomalie, căreia poporul istoric ar trebui să-i puie capăt, dacă ţine la 
demnitatea şi la onoarea lui.” (ziarul „Timpul” din 9 august 1881). 

- „Nu e vorba doar de reacțiune prin răsturnare, ci prin înlăturarea 
elementelor bolnave şi străine din viaţa noastră publică de către 
elementele sănătoase coalizate.” (ziarul „Timpul” din 19 septembrie 
1879). 

- „Nu oprim pe nimenea nici de a fi, nici de a se simţi român. Ceea 
ce contestăm, însă, e posibilitatea multora dintre aceştia de a deveni 
români, deocamdată. Aceasta e opera secolelor. Până ce însă vor fi 
cum sunt: până ce vor avea instincte de pungăşie şi cocoterie nu 
merită a determina viaţa publică a unui popor istoric. Să se moralizeze 
mai întâi, să-nveţe carte, să-nveţe a iubi adevărul pentru el însuşi şi 
munca pentru ea însăşi, să devie sinceri, oneşti, cum e neamul 
românesc, să piarză tertipurile, viclenia şi istericalele fanariote, şi- 
atunci vor putea fi români adevăraţi. Pân-atunci ne e scârbă de ei, ne e 
ruşine c-au uzurpat numele etnic al rasei noastre, a unei rase oneste şi 
iubitoare de adevăr, care-a putut fi amăgită, un moment, de asemenea 
panglicari, căci şi omul cel mai cuminte poate fi amăgit odată.” (ziarul 
„Timpul” din 17-18 august 1881). 

„Mizeria materială şi morală a populaţiei, destrăbălarea 
administraţiei, risipa banului public, cumulul, corupţia electorală, toate 
acestea n-au a face, la drept vorbind, cu cutări sau cutări principii de 
guvernamânt. Oricare ar fi guvernul şi oricare vederile sale supreme, 
corupţia şi malonestitatea trebuie să lipsească din viaţa publică; 
oricare ar fi, pe de alta parte, religia politică a unui guvern, ea nu-i dă 
drept de-a se servi de nulităţi venale, de oameni de nimic, pentru a 
guverna.” (ziarul „Timpul” din 9 decembrie 1882). 

„Avem nevoie, mai întâi de toate, de-a urâ neadevărul, 
ignoranţa lustruită, cupiditatea demagogilor, suficiența nulităţilor.” 
(ziarul „Timpul” din 28 septembrie 1880). 


- „Demagogia la noi însemnează ura înrădăcinată a veneticului 
fără tradiţii, fără patrie, fără trecut, în contra celor ce au o tradiţie 
hotărâtă, un trecut hotărât.” (ziarul „Timpul” din 30 iulie 1881). 

- „Odată egalitarismul cosmopolit introdus în legile politice ale 
ţării, orice patriot improvizat şi de provenienţă îndoioasă a voit să stea 
alături cu aceia pe care trecutul lor îi lega, cu sute de rădăcini, de ţară 
şi popor. Dar aceşti oameni noi, aceşti „patrioţi”, căutau numai 
foloasele influenţei politice, nu datoriile. Din cauza acestor elemente, 
care formează plebea de sus, elementele autohtone ale ţării dau 
repede îndărăt în privire morală şi în privire materială.” (ziarul 
„Timpul” din 22 martie 1881). 

„Din momentul în care luptele de partid au degenerat în 
România în lupta pentru existenţa zilnică, din momentul în care mii de 
interese private sunt legate de finaţe sau de căderea unui partid, nu 
mai poate fi vorba de neatirnarea politică a diferitelor grupuri care-şi 
dispută puterea statului. Din momentul în care interesul material de-a 
ajunge la putere precumpăneşte, o spunem cu părere de rău: lupta 
egală în ţară şi Parlament, nu mai e decît manipulul unor ambiţii 
personale, al unor apetituri, pe cât de nesăţioase, pe atât de vrednice 
de condamnat.” (ziarul „Timpul” din 19 septembrie 1880). 

- „Peste noapte şi prin surprindere, am admis legiuiri străine, legi 
străine în toată puterea cuvîntului care substituie, pretutindenea şi 
pururea, în locul noţiunilor nație, ţară, român, noţiunea om, cetăţean al 
universului...” (ziarul „Timpul” din 13 decembrie 1887). 

- „Clasele productive au dat îndărăt; proprietarii mari şi ţăranii au 
sărăcit; industria de casă şi meşteşugurile s-au stins cu desăvărşire - 
iar clasele improductive, proletarii condeiului, cenuşerii, oamenii ce 
încurcă două buchi pe hârtie şi aspiră a deveni deputaţi şi miniştri, 
advocaţii, s-au înmulţit cu asupră de măsură, dau tonul, conduc opinia 
publică, fericesc naţia în fiecare zi, pe hirtie.” (ziarul „Timpul” din 22 
februarie 1879). 

- „Peste tot aceeaşi idee: să dau străinilor ce-mi cer; cât pentru 
români puţin îmi pasă !” (ziarul „Timpul” din 23 mai 1882). 

- „Un sistem reprezentativ, întins ca o reţea asupra întregii ţări, 
influenţat însă, întodeauna, în mod absolut, de guvernul central, şi-a 
format în fiecare părticică organele sale, sub formă de consilii 
judeţene, consilii comunale, consilii de instrucţiune, consilii de sus şi de 
jos, care nici nu ştiu ce să consilieze, nici nu au ce reprezenta decât pe 
persoanele din care sunt compuse.” (ziarul „Timpul” din 27 mai 1879). 


- „Toate numirile în funcțiuni nu se fac după merit, ci după cum 
ordonă deputaţii, care, la rîndul lor, atîrnă de comitetele de politicieni 
de profesie, formate în fiece centru de judeţ. Aceste comitete îşi împart 
toate în familie. Ele creează, din banii judeţelor, burse pentru copiii 
„patrioţilor” trimişi în străinătate să numere pietrele de pe bulevarde, 
ele decid a se face drumuri judeţene pe unde „patrioţii” au câte un 
petec de moşie, încât toată munca publică, fie sub forma de 
contribuţie, fie sub cea de prestaţiune, se scurge, direct ori indirect, în 
buzunarul unui „patriot”. (ziarul „Timpul” din 20-21 aprilie 1881). 

-„Rasa determinantă a sorții acestei ţări nu mai este cea 
românească, ci străinii românizaţi - de ieri - alaltăieri”, iar 
autoapărarea împotriva lor e „disproporționat de grea, de vreme ce 
aceşti oameni au sprijin pe străini, pârghiile care-i ridică sunt aşezate 
în afară, pe când înlăuntrul n-avem decât poporul nostru propriu, 
scăzând numeric şi fără o conştiinţă limpede de ceea ce trebuie să 
facă.” (ziarul „Timpul” din 1 aprilie 1881 şi 29 iulie 1881). 

- „Oameni care au comis crime grave rămân somităţi, se plimbă 
pe stradă, ocupă funcțiuni înalte, în loc de a-şi petrece viaţa la 
puşcărie.” (ziarul „Timpul” din 3 mai 1879). 

- „Ne mulţumim dacă actele guvernanţilor de azi nu sunt de-a 
dreptul de înaltă trădare, abstracţie făcând de toate celelalte defecte 
ale lor, precum mărginirea intelectuală, slăbiciunea de caracter, lipsa 
unui adevărat şi autentic sentiment patriotic.” (ziarul „Timpul” din 8 
august 1880). 

„Poporul a pierdut de mult încrederea că lucrurile se pot 
schimba în bine şi, cu acel fatalism al raselor nefericite, duce 
nepăsător greul unei vieţi fără bucurie şi fără tihnă.” (ziarul „Timpul” 
din 31 august 1878). 

„Populaţia autohtonă scade şi sărăceşte; cărţi nu se citesc; 
pătura dominantă, superpusă rasei române, n-are nici sete de 
cunoştinţi, nici capacitate de a pricepe adevărul. Dacă acest sediment 
învaţă, o face de silă, gonind după o funcţie. Incolo leagă cartea de 
gard. Şi, pentru a avea o funcţie trebuie să fii înrudit cu ei.” (ziarul 
„Timpul” din 30 iulie 1881). 

- „Mita e-n stare să pătrundă orişiunde în ţara aceasta, pentru 
mită capetele cele mai de sus ale administraţiei vând sângele şi averea 
unei generaţii.” (ziarul „Timpul” din 18 aprilie 1879). 

- „Partidele, la noi, nu sunt partide de principii, ci de interese 
personale. Cauza acestei organizări stricte e interesul bănesc, nu 


comunitatea de idei, organizare egală cu aceea a partidei ilustre Mafia 
şi Camorra, care miroase de departe a puşcărie.” (ziarul „Timpul!” din 
27 aprilie 1879). 

- „Trădătorii devin oameni mari şi respectaţi, bărfitorii de cafenele 
- literatori, ignoranţii şi proştii - administratori ai statului român.” 
(ziarul „Timpul” din 15 mai 1879). 

- „Statul a devenit, din partea unei societăţi de esploatare, 
obiectul unei spoliaţiuni continue şi aceşti oameni nu urcă scările 
ierarhiei sociale prin muncă şi merit, ci prin abuzul culpabil al puterii 
politice, câştigate prin frustarea statului cu sume însemnate. Aceşti 
dezmoşteniţi, departe de-a-şi câştiga o moştenire proprie pe Pămînt pe 
singura cale a muncii onorabile, fură moştenirea altora, alterează 
mersul natural al societăţii, se substituie, prin vicleşug şi apucături, 
meritului adevărat al muncii adevărate, sunt o reeditare în formă 
politică, a hoţilor de codru, instituind codri guvernamentali şi 
parlamentari.” (ziarul „Timpul” din 17 august 1882). 

- „Trădătorul numindu-se geniu, plagiatorul erou, pungaşul mare 
financiar, panglicarul om politic, cămătarul negustor, speculantul de 
idei om cu principii şi speculanta de sineşi femeie onestă, judecata 
poporului nostru s-a falsificat din ce în ce şi, la formarea sferelor sale 
ideale, el a pierdut pretutindenea punctul de plecare sănătos.” (ziarul 
„Timpul” din 26 mai 1883). 

- „Acela ce cutează a se revolta faţă de această stare de lucruri, 
acela care îndrăzneşte să arate că formele poleite învelesc un trup 
putred, că „progresul” nostru ne duce la pierzare, că elementele 
sănătoase trebuie să se conjure şi să facă o luptă supremă pentru 
mântuirea acestei ţări este denunţat opiniei publice de către negustorii 
de principii liberal-umanitare ca barbar, ca antinaţional, ca reacţionar.” 
(ziarul „Timpul” din 23 iunie 1879). 

- „Eşti „patriot” de meserie, postulant, consumi numai, te bucuri 
de partea cu soare a vieţii, adăpostit de eterna lesniciune de a îmbăta 
o nație, parte incultă, parte pe jumătate cultă, cu vorbe late şi cu apă 
rece.” (ziarul „Timpul” din 20 mai 1881). 

- Vom „avea de-acum înainte dominaţia banului internaţional, o 
domnie străină, impusă de străini; libertatea de muncă şi tranzacţiuni; 
teoria de luptă pe picior în aparenţă legal, în realitate inegal. Şi, în 
această luptă, nu învinge cine-i tare, nobil sau eroic; învinge cel pentru 
care orice mijloc de câştig e bun, cel fără scrupul faţă de concetăţenii 
săi, cel pentru care orice apărare a muncii e o piedică pe care va tinde 


a o răsturna, pe cale legiuită sau pe cale piezişă.” (ziarul „Timpul” din 
20 februarie 1879). 

- „Peste tot credinţele vechi mor, un materialism brutal le ia locul, 
cultura secolului, mână-n mână cu sărăcia claselor lucrătoare, 
ameninţă toată clădirea măreaţă a civilizaţiei creştine. Shakespeare 
cedează bufoneriilor şi dramelor de incest şi adulteriu, cancanul alungă 
pe Beethoven, ideile mari asfinţesc, zeii mor.” (ziarul „Timpul” din 7 
aprilie 1879). 

- „La noi mizeria e produsă, în mod artificial, prin introducerea 
unei organizaţii şi a unor legi străine, nepotrivite cu stadiul de 
dezvoltare economică a ţării, organizaţie care costă prea scump şi nu 
produce nimic.” (ziarul „Timpul” din 18 iunie 1881). 

- „Nu contestăm, de asemenea, că averile s-au înmulţit în 
România, numai că nu în mâinile românilor; nu contestăm că există 
multe palate şi zidiri mari în oraşele noastre - numai că nu ale 
indigenilor.” (ziarul „Timpul” din 25 septembrie 1882). 

- „Trebuie ca, cu toţii, să ne dăm seama de cauzele ce tulbură 
societatea, de elementele ce împiedică redobândirea echilibrului 
pierdut şi să le combatem cu curaj şi străruinţă. Dintr-un principiu 
tutelar, principiul egalităţii înaintea legii, s-a făcut o armă de război 
între clase; toate condiţiunile sociale s-au surpat şi s-au amestecat într- 
un fel de promiscuitate; spiritul public a luat o direcţiune foarte 
periculoasă; tradiţiunile ţării s-au uitat cu totul; o clasă nouă, 
guvernantă, s-a ridicat, fără tradiţiuni şi fără autoritate, încât ţara cea 
mare, temeiul şi baza naţionalităţii noastre nu-şi găseşte conştiinţa 
raporturilor politice cu cei ce o guvernează; drepturile politice au 
devenit un instrument de ambiţiune, de îndestulare a intereselor 
particulare; în locul sentimentului public dezinteresat avem pasiuni 
politice, în loc de opţiuni avem rivalități de ambiţii; toleranța pentru 
toate interesele cele mai vulgare şi cele mai de jos este morala ce 
distinge astăzi lumea politică de la noi.” (ziarul „Timpul” din 4 ianuarie 
1881). 

Probabil că, aceste texte i-au determinat pe deputaţii din Comisia 
pentru cultură, exceptându-i pe cei ai PRM - Angela Buciu şi Dumitru 
Avram, în mandatul 2004-2008 - să voteze împotriva propunerii 
legislative a Partidului România Mare privind înălţarea de statui şi 
busturi ale lui Mihai Eminescu în toate municipiile şi oraşele României, 
cu contribuţie egală din partea Guvernului şi Consiliilor locale. Un 
deputat liberal din aceea Comisie, acum senator PNL şi fost actor în 


filmul „Revoluţia română transmisă în direct” a declarat că „dacă vor 
să-i ridice statui lui Mihai Eminescu să o facă românii plecaţi în 
străinătate, în ţările unde au ajuns”. 

Alogenii au tupeul să-l atace pe Mihai Eminescu şi în anul 2012, 
profitând de toleranța păcătoasă a multor români ! 

